แบงก์ชาติเร่งแก้หนี้บัตรเครดิต
หมดหนี้บัตรเครดิตเสียที เพียงเปลี่ยนเป็นสินเชื่อผ่อนรายเดือน
6 ก.ย. 2563

ธนาคารแห่งประเทศไทย (ธปท.) หรือ แบงก์ชาติ เร่งประชาสัมพันธ์ให้ลูกหนี้บัตรเครดิต แปลงหนี้เป็นสินเชื่อรายย่อย เพื่อลดภาระการชำระหนี้
ธปท. ระบุว่า นับตั้งแต่โควิดจู่โจมไทยมีคนนับล้านที่อยู่ในวังวนหนี้บัตรเครดิต อยากจ่ายแต่รายได้ฝืดเคืองหนัก พยายามจ่ายขั้นต่ำทุกเดือนก็ยังไปต่อยาก แต่วันนี้ คุณรู้หรือไม่ว่า ลูกหนี้ที่ยังไม่เป็น NPL สามารถรับสิทธิ “เปลี่ยนหนี้บัตรเป็นสินเชื่อผ่อนรายเดือน” ซึ่งมีดอกเบี้ยต่ำกว่า ผ่อนต่อเดือนน้อยกว่า แถมยังใช้วงเงินที่เหลือในบัตรเครดิตได้ ที่สำคัญ ไม่ต้องกังวลว่า จะเสียประวัติทางการเงินในเครดิตบูโร ... เพราะนี่คือมาตรการช่วยเหลือจาก ธปท.เพื่อบรรเทาความเดือดร้อนให้ผู้ได้รับผลกระทบจากวิกฤติโควิด
?เพียงท่านติดต่อกับธนาคารเจ้าของบัตรเครดิต เพื่อรับสิทธินี้ภายในวันที่ 31 ธันวาคม 2563
?และสำหรับผู้ที่พลาดพลั้งเป็น NPL ท่านสามารถสมัครคลินิกแก้หนี้ หากได้รับอนุมัติจะได้รับสิทธิจ่ายน้อย ผ่อนนาน ยกดอกค้างให้ จ่ายงวดแรกปุ๊บ ประวัติทางการเงินดีขึ้นทันที เพียงกรอกข้อมูลในลิ้งค์ https://www.1213.or.th/App/DebtCase? หากท่านมีข้อสงสัยหรือขัดข้องอย่างไร โทร.1213 เรามีคำตอบให้คุณเสมอ